**Subventionarea angajatorilor pentru incadrarea absolventilor**

**Art 80 L 76/2002**

**1.Beneficiari:**

Angajatorii care încadrează în muncă, pe durată nedeterminată, absolvenţi ai unor instituţii de învăţământ primesc lunar, pe o perioadă de 12 luni, pentru fiecare absolvent încadrat, o sumă în cuantum de 2.250 lei.

Angajatorii care încadrează în muncă pe durată nedeterminată absolvenţi din rândul persoanelor cu handicap primesc lunar, pentru fiecare absolvent, o sumă în cuantum de 2.250 lei pe o perioadă de 18 luni.

   Prin *absolvent al unei institutii de invatamant* se intelege persoana care a obtinut o diploma sau un certificat de studii, in conditiile legii, in una dintre institutiile de invatamant gimnazial, profesional, special, liceal, postliceal sau superior, de stat ori particular, autorizat sau acreditat in conditiile legii.

Prin sintagma formă de învăţământ se înţelege unul dintre următoarele niveluri din cadrul sistemului naţional de învăţământ reglementat prin Legea educaţiei naţionale nr. 1/2011, cu modificările şi completările ulterioare:

  a) învăţământ secundar superior - ciclul inferior al liceului;

  b) învăţământ secundar superior - ciclul superior al liceului sau învăţământ profesional;

  c) învăţământ terţiar nonuniversitar - învăţământ postliceal;

  d) învăţământ superior.

**2.Subventia:**- o suma lunara egala cu **2250 lei**, acordata pe o perioada de *12 luni* pentru fiecare absolvent incadrat sau 18 luni pentru fiecare absolvent persoana cu handicap incadrata.

Pentru acordarea acestei subventii, angajatorii vor încheia cu agenţia pentru ocuparea forţei de muncă judeţeană, în termen de 12 luni de la data absolvirii studiilor, o convenţie conform modelului prevăzut în anexa nr.15.

Data absolvirii studiilor este data de întâi a lunii următoare celei înscrise în diplomă sau, după caz, în certificatul de studii eliberat de către instituţia de învăţământ de stat sau particular, autorizată ori acreditată în condiţiile legii, dacă în cuprinsul acestora nu se specifică, în mod expres, o anumită dată de absolvire

Subventia se acorda incepand cu data incheierii conventiei intre angajator si agentie. Suma lunara se acorda proportional cu timpul efectiv lucrat de catre persoanele astfel incadrate si se acorda si pe perioada concediului de odihna.

Pentru perioadele in care raporturile de munca sunt suspendate, subventia nu se acorda.

**3.Obligatiile beneficiarilor de subventie:**

-angajatorii sunt obligati sa mentina raporturile de munca sau de serviciu ale acestora cel putin 18 luni

-incadrarea in munca pe perioada nedeterminata si pe posturi vacante

**4.Sanctiuni**

Angajatorii care **inceteaza** raporturile de munca sau de serviciu ale absolventilor, anterior termenului de 18 luni, sunt obligati sa restituie, in totalitate, agentiilor pentru ocuparea fortei de munca sumele incasate pentru fiecare absolvent pentru care a incetat raportul de munca sau de serviciu anterior termenului mentionat, plus dobanda de referinta a Bancii Nationale a Romaniei in vigoare la data incetarii raporturilor de munca sau de serviciu, daca incetarea acestora a avut loc din urmatoarele motive:
    a) incetarea raportului de munca in temeiul art. 55 lit. b), art. 56 lit. d) si e), art. 61 lit. d) si art. 65 din Legea nr. 53/2003, republicata, cu modificarile si completarile ulterioare;
    b) incetarea raportului de serviciu in temeiul art. 97 lit. b), art. 98 alin. (1) lit. e), art. 99 alin. (1) lit. b) si c) din Legea nr. 188/1999 privind Statutul functionarilor publici, republicata, cu modificarile si completarile ulterioare.

**Nu beneficiaza de aceasta subventie angajatorii care:**

a) au obligatia, potrivit legii, de a incadra in munca absolventi ai institutiilor de invatamant;

b) in ultimii 2 ani au fost in raporturi de munca cu absolventii institutiilor de invatamant, cu exceptia situatiei in care pentru persoanele respective au fost incheiate contracte individuale de munca pe perioada vacantelor, in conditiile Legii nr. 72/2007, cu modificarile ulterioare, indiferent daca au beneficiat sau nu de stimulent financiar;

c) calitatea de administrator/asociat este detinuta de una sau mai multe persoane fizice sau juridice care au calitatea de administrator/asociat la alti angajatori care au beneficiat de cel putin una dintre facilitatile prevazute la alin. (1) si (2), precum si la art. 85 din lege, pentru persoanele in situatia carora raporturile de munca cu angajatorul care a beneficiat de facilitati au incetat prin demisie sau ca urmare a acordului partilor, conform prevederilor legale, in ultimii 2 ani;

d) la data solicitarii acordarii masurii de stimulare a ocuparii fortei de munca se afla in situatia de insolventa, in procedura de executare silita, reorganizare judiciara, faliment, dizolvare, lichidare ori administrare speciala, care au activitatile suspendate sau restrictii asupra acestora.

e) angajatorii care încadrează în muncă, pe durată nedeterminată, absolvenţi de învăţământ superior care nu au promovat examenul de licenţă sau de diplomă; (art.511 alin.(1) din Normele metodologice de aplicare a Legii nr.76/2002, aprobate prin Hotărârea Guvernului nr.174/2002, cu modificările şi completările ulterioare.

**Acte necesare pentru acordarea subventiei art.80:**

**1**.**Cerere tip** in 2 exemplare,

**2**.**Conventie**, conform modelului anexa nr. 15 la norme metodologice **in 3 exemplare(original);**

**3**.**Tabel nominal-anexa la conventie**, conform modelului anexat, **in3 exemplare(original);**

**4**.**Actul de identitate al absolventului**, in ***copie certificată de angajator pentru conformitate cu originalul;***

 ;

**5**.**Actul in baza caruia au fost incadrati in munca** (contract de munca sau act de numire , dupa caz), in ***copie certificată de angajator pentru conformitate cu originalul;***

**6**.**Actul de absolvire** a institutiei de invatamant, in ***copie certificată de angajator pentru conformitate cu originalul;***

**7**.**Declaratie pe propria raspundere a absolventului** că la data absolvirii studiilor nu avea raporturi de muncă sau de serviciu;

**8.Declaratie pe propria raspundere a angajatorului**;

**9.Certificat de incadrare in grad de handicap** (in ***copie certificată de angajator pentru conformitate cu originalul)*** eliberat de organul competent, care sa dovedeasca handicapul in cazul incadrarii absolventilor cu handicap;

Pentru verificarea si acordarea sumei lunare cuvenite angajatorii depun, pana la data de 25 inclusiv a lunii urmatoare lunii pentru care solicita aceasta suma,urmatoarele documente:

- ***Cerere lunara***, in 2 ex.**;**

***- un tabel nominal*** ***intocmit conform modelului prevazut in anexa nr. 16 la norme*** -- ***extrase din pontaj si din statul de plata (in 2 exemplare) copie certificată de angajator pentru conformitate cu originalul.***